Rikunarita-ORG/Wikinium huggingface dataset:
# Siirros

**Siirros** eli **lohkoliikunto** on geologiassa käytetty nimitys maankuoren jännitystilojen aiheuttamasta kallioperälohkojen siirtymisestä toisiinsa nähden pysty- tai vaakasuoraan halkeamaa pitkin. Siirroksen korkeus voi vaihdella muutamista senttimetreistä jopa satoihin metreihin. Yksinkertaisin siirrosmuoto on *siirrostörmä*. Useista vierekkäin olevista siirrostörmistä käytetään nimitystä *porrassiirros*. Yleensä siirroksen muodostuminen ilmenee maanjäristyksenä.

Kun kaksi siirroslinjan välistä lohkoa vajoaa, syntyy *vajoama*, jollaisia ovat esimerkiksi Inarinjärven allas sekä Satakunnan Pyhäjärvi. Kun lohko kohoaa tai lohkon ympäristö vajoaa, syntyy horsti, jollaisia ovat esimerkiksi Inarinjärveä ympäröivät tunturit. Lohkoliikunnan muotoon vaikuttaa kallioperän kivilaji: esimerkiksi graniitilla kolme lohkosuuntaa, liuskeilla kaksi.

Suomessa lohkoliikunnat ovat vaikuttaneet eniten kallioperän kehitykseen. Lohkoliikuntoja on myös Etelä-Saksan alueella ja Alppien läheisyydessä, missä ne ovat paljon suurempia.

## Toiminta

Lohkoliikuntojen synty ja toiminta perustuu kivien suhteelliseen liikkumiseen toisiaan vastaan lohkojen rajalla. Lohkojen välisestä kitkasta ja lohkojen jäykkyydestä johtuen lohkot eivät voi virrata toistensa ohi tai liukua toistensa päälle, joten kivien välille muodostuu jännite. Jännitteen purkautuessa syntyy lohko.

## Lähde

* ”siirros”, *Otavan Iso Fokus, 6. osa*, s. 3799.  Kustannusosakeyhtiö Otava.  ISBN 951-1-01236-3
# Pancasila

Pancasila-aiheinen postimerkkisarja vuodelta 1965
Pancasila kuvattuna Indonesian vaakunassa garudan kilvessä
**Pancasila** (suom. *viisi periaatetta*) on Indonesian valtion virallinen filosofia, jonka muotoili Sukarno taistellessaan maan itsenäisyydestä, ja julkaisi ajatuksensa 1. kesäkuuta 1946 pitämässään puheessa. Vielä tänäkin päivänä pancasila muodostaa pohjan Indonesian tasavallalle. Filosofian avulla Indonesian monikulttuurisen ja -kielisen maan katsotaan pysyvän koossa ja muodostavan kaikille kansalaisille yhteisen ideologian. Suharton kauden jälkeen valtion rooli pancasilan edistämisessä on jäänyt vähemmälle.

Joko Widodon kaudella pancasilaa on käytetty erityisesti ääri-islamismin tukahduttamiseen, koska filosofia nähdään Indonesiaan paremmin sopivana maltillisempana ajatteluna. Vuonna 2018 Widodo sanoi, että haluaa tehdä pancasilasta taas koko kansan elämäntavan. Vuonna 2019 toteutetussa kyselytutkimuksessa 86,5 % Indonesian muslimeista pitää pancasilaa hyvänä asiana.

Pancasila-päivää on vietetty vuodesta 2017 lähtien vuosittain 1. kesäkuuta, kun Widodo antoi presidentin määräyksen, jonka nojalla juhlapäivä perustettiin, vuonna 2016.

Henkilöiden, jotka saavat Indonesian kansalaisuuden hakemuksen perusteella, tulee tunnustaa pancasila sekä Indonesian vuoden 1945 perustuslaki yhtenä ehtona kansalaisuuden saamiselle.

## Sisältö

Nimensä mukaisesti pancasilaan kuuluu viisi periaatetta. Ne ovat:

| Nimi indonesiaksi | Sanatarkka suomennos | Merkitys käytännössä |
| --- | --- | --- |
| *Kebangsaan Indonesia* | Indonesian kansallismielisyys | isänmaallisuus ja kaikkien indonesialaisten huomioiminen |
| *Internasionalisme* | kansainvälisyys | pyrkimys oikeudenmukaiseen ja sivistyneeseen maailmaan |
| *Musyawarah Mufakat* | harkinta | edustuksellinen demokratia, jossa yksikään etninen ryhmä ei dominoi maan politiikkaa |
| *Kesejahteraan Sosial* | sosiaalinen hyvinvointi | hyvinvointivaltio |
| *Ketuhanan yang Maha Esa* | usko yhteen ja ainoaan Jumalaan | jonkin Indonesian virallisen uskonnon tunnustaminen |

## Lähteet
# Alicia Molik

| Alicia Molik |
| --- |
|  |
| Henkilötiedot |
| Tennispelaaja |
| Pituus | 182 cm |
| Paino | 75 kg |
| Kätisyys | oikeakätisyys, yhden käden rysty |
| Ammattilaisena | 1996– |
| Palkintorahat | 3 185 805 USD |
| Kaksinpeli |
| Paras sijoitus | 8 (28. helmikuuta 2005) |
| Voitot/tappiot | 346–248 |
| Nelinpeli |
| Paras sijoitus | 6 (6. kesäkuuta 2005) |
| Voitot/tappiot | 214–174 |
| Aiheesta muualla |
| ITF |
| WTA |
| [ Muokkaa Wikidatassa ]  |
| Infobox OK |

**Alicia Molik** (s. 27. tammikuuta 1981) on australialainen tennispelaaja. Hän voitti naisten nelinpelin mestaruuden Australian avoimissa 2005 parinaan Svetlana Kuznetsova ja Ranskan avoimissa 2007 parinaan Mara Santangelo.

Molik sai naisten tenniksen kaksinpelissä pronssia vuoden 2004 kesäolympialaisissa Ateenassa, kun hän voitti pronssiottelussa Anastasija Myskinan 6–3, 6–4.

Molik on voittanut kaksinpelimestaruudet muiden muassa Zürichin avoimissa 2004 ja Nordea Nordic Light Openissa 2004. Ensin mainitussa hän voitti Marija Šarapovan, jälkimmäisessä Tetjana Perebyinisin.

## Lähteet

## Aiheesta muualla

* Kuvia tai muita tiedostoja aiheesta Alicia Molik Wikimedia Commonsissa
# Allmusic

| Allmusic |
| --- |
|  |
| Verkkosivusto | allmusic.com |
| Kotipaikka | Ann Arbor, Michigan, Yhdysvallat |
| Kaupallinen | kyllä |
| Kielet | englanti |
| Omistaja | RhythmOne |
| Luonut | Michael Erlewine |
| Avattu | 1995 |
| Infobox OK |

**Allmusic** (tyyliteltynä **AllMusic**, aikaisemmin **All Music Guide** tai **AMG**) on internetissä toimiva musiikkiin keskittyvä tietokanta, joka aloitti toimintansa vuonna 1995. Sivustolla on muun muassa albumeita, artisteja, yhtyeitä ja säveltäjiä. Web-sivusto kuuluu All Media Guide -brändiin, johon kuuluvat myös sivustot Allmovie ja Allgame. Sen pääkonttori sijaitsee Ann Arborissa Michiganissa. Allmusicin omistajayritys on vuodesta 2015 ollut RhythmOne, joka tunnettiin aiemmin nimellä Blinkx.

## Lähteet

## Aiheesta muualla

* Kuvia tai muita tiedostoja aiheesta Allmusic Wikimedia Commonsissa

* AllMusicin kotisivut (englanniksi)
# Kenia (Commonwealth realm)

| Kenia Kenya |
| --- |
| 1963–1964 |
|  lippu |  vaakuna |
|  Kenian Commonwealth realmin sijainti Afrikassa tummansinisellä. |
| Valtiomuoto | perustuslaillinen monarkia |
| Kuningatar | Elisabet II |
| Pääministeri | Jomo Kenyatta |
| Pääkaupunki | Nairobi |
| Väkiluku (1960) | 8 105 440 |
| – väestötiheys | 14 / km² |
| Historia |  |
| – itsenäisyys | 12. joulukuuta 1963 |
| – tasavallaksi | 12. joulukuuta 1964 |
| Kielet | englanti, swahili |
| Valuutta | Itä-Afrikan šillinki |
| Tunnuslause | *Harambee* |
| Kansallislaulu | ”Ee Mungu Nguvu Yetu” |
| Edeltäjä |  Kenian siirtomaa ja protektoraatti |
| Seuraaja |  Kenia |
| Infobox OK |

**Kenian Commonwealth realm**, virallisesti tunnettu nimeltä **Kenia**, oli nykyisen Kenian tasavallan edeltäjä. Valtio oli olemassa 12. joulukuuta 1963 – 12. joulukuuta 1964 välisenä aikana.

Kun Britannian valta alueella loppui vuonna 1963, myönnettiin Kenian siirtomaalle itsenäisyys Commonwealth realmina, jona maa pysyi tasan vuoden ajan.

## Hallinto

Kenian ollessa Commonwealth realmina Britannian monarkki, joka oli tuolloin Elisabet II, pysyi maan valtionpäämiehenä. Valtionpäämiestä maassa edusti tuolloin kenraalikuvernööri. Kenian ollessa Commonwealth realmina kuningatar Elisabet II:a ehti edustaa vain yksi kenraalikuvernööri:

1. Malcolm John Macdonald (12. joulukuuta 1963 – 12. joulukuuta 1964)

Jomo Kenyatta toimi maan pääministerinä sekä hallituksen päämiehenä.

## Commonwealth realmista tasavallaksi

Kun monarkia Keniassa lakkautettiin, tuli Kenian pääministeristä Jomo Kenyattasta maansa ensimmäinen presidentti.

## Lähteet
# Kamtšatkan maanjäristys 2025

| Kamtšatkan maanjäristys 2025 |
| --- |
|  |
| Päivämäärä | 30. heinäkuuta 2025 |
| Magnitudi | 8,8 (Mw) |
| Maat, joihin vaikutukset ulottuivat |  Venäjä  Japani |
| Infobox OK |

**Kamtšatkan niemimaalla tapahtui** 30. heinäkuuta 2025 **maanjäristys**, jonka vahvuudeksi mitattiin 8,8 momenttimagnitudia. Maanjäristyksen johdosta ympäri Tyyntämerta annettiin tsunamivaroituksia. Järistys alkoi kello 11.24.50 (UTC+12).

Venäjän hätätilaministeriön alueellinen osasto ilmoitti järistyksen voimakkuudeksi 7,5 magnitudia. Episentrumin, joka sijaitsi merellä 136 km päässä Petropavlovsk-Kamtšatskin kaupungista, lähiasukkaat pakenivat sisämaahan satamien tulviessa.

Tsunamivaroituksen antoivat muun muassa seuraavat maat:

* Japani: koski Hokkaidōn ja Wakayaman prefektuureja.
* Indonesia: koski Papuan, Gorontalon, Pohjois-Sulawesin, Pohjois-Molukien provinsseja.
* Ranskan Polynesia: osaa Marquesassaarista (Nuku Hiva, Ua Huka ja Hiva Oa) varoitettiin jopa nelimetrisistä aalloista.
* Meksiko: koski Baja Californian niemimaata ja Chiapasin osavaltiota, joissa ihmisiä kehotettiin välttämään rannikolla liikkumista.

## Lähteet
# Melanesialaiset

Melanesialaisia koululaisia. Melanesialaisilla on suhteellisen tumma iho, mistä he saivat alkujaan myös nimityksensä. Heidän hiuksensa ovat kähärät, ja niiden väri vaihtelee tummasta vaaleaan.
**Melanesialaiset** ovat kansoja, jotka asuttavat Melanesian saariryhmää läntisellä Tyynellämerellä. Heitä asuu Indonesiassa, Uudessa-Guineassa, Salomonin saarilla, Bismarckinsaarilla, Torresinsalmen saarilla, Uudessa-Kaledoniassa, Fidžissä ja Vanuatussa.

Melanesialaiset polveutuvat 40 000–60 000 vuotta sitten Aasiasta saapuneista ihmisistä. Vanuatuun he saapuivat vasta 4000 vuotta sitten, ja Fidžiin 2500 vuotta sitten, jolloin polynesialaiset olivat jo asuttaneet saariryhmän.

Vaikka melanesialaiset ovatkin kulttuurisesti monimuotoinen ryhmä, heitä yhdistää edelleen muutama piirre uskonnossa, elinkeinoissa ja vaihtokaupan järjestelmissä. Toisin kuin polynesialaiset, melanesialaiset eivät koskaan perustaneet hierarkkisia kuningaskuntia, vaan melanesialaisten suurimpia poliittisia yksikköjä olivat sukulinjat tai klaanit. Uskonnoltaan melanesialaiset olivat perinteisesti animisteja, mutta nykyisin useimmat heistä ovat kristittyjä. 1800-luvulta alkaen Melanesiassa syntyi useita millenaristisia lastikultteja. Melanesialaiset puhuvat noin 1200 eri kieltä, jotka kuuluvat papualaisiin ja austronesialaisiin kieliin.

## Lähteet
# Saksan Samoa

| Saksan Samoa Deutsch-Samoa |
| --- |
| 1900–1920 |
|  lippu |  vaakuna |
|  Saksan Samoan sijainti punaisella. |
| Valtiomuoto | Saksan siirtomaa |
| Keisari | Vilhelm II (1900–1920) |
| Kuvernööri | Wilhelm Solf (1900–1911) Erich Schultz-Ewerth |
| Pääkaupunki | Apia |
| Viralliset kielet | saksa |
| Kielet | samoa |
| Valuutta | kultamarkka |
| Seuraaja |  Länsi-Samoan huoltohallintoalue |
| Infobox OK |

**Saksan Samoa** (saks. *Deutsch-Samoa*) oli Saksan lyhytkestoinen protektoraatti vuodesta 1900 vuoteen 1914 (*de facto*) ja vuoteen 1920 (*de jure*), käsittäen Apoliman, Manonon, Savai’in sekä Upolun saaret, jotka ovat kaikki nykyään osa itsenäistä valtiota Samoaa, aikaisemmalta nimeltään *Länsi-Samoa*. Samoa oli Saksan viimeinen siirtomaa Tyynellämerellä. Se oli myös Saksan ainoa siirtomaa Tyynellämerellä, lukuun ottamatta Kiautschouta Kiinassa, jota hallittiin erikseen Saksan Uudesta-Guineasta.

## Katso myös

* Saksan Samoan valloitus

## Lähteet

## Aiheesta muualla

* Kuvia tai muita tiedostoja aiheesta Saksan Samoa Wikimedia Commonsissa
# Atka Island

Atka IslandAtkan kaupunki saarella

|  |  |
| --- | --- |
| Muut nimet |
Atx̂ax̂ |
| Sijainti |
Länsi-Aleutit, Alaska Yhdysvallat |
| Saariryhmä |
Andreanofinsaaret, Aleutit |
| Pinta-ala |
1 049 km² |

Väestö| Asukasluku |
95 |
| Asutuskeskukset |
Atka |

**Atka Island** on Andreanofinsaariin kuuluva saari Aleuttien saaristossa Alaskassa. Saari sijaitsee (52°07′N, 174°30′W) 80 kilometriä itään Adak Islandista. Saaren koillisosassa on tulivuori.

Atkan kaupunki sijaitsee saaren itäosassa. Yhdysvaltain ilmavoimilla on saarella toisen maailmansodan aikana perustettu tukikohta.
# Fidžin vaakuna

Fidžin vaakuna
**Fidžin vaakuna** otettiin käyttöön 4. heinäkuuta 1908. Se muodostuu punaisesta Pyhän Yrjänän rististä hopeisella kentällä ja punaisesta lakiosta, jossa on kultainen kaakaopuun hedelmää pitelevä leijona. Kentän neljänneksissä ovat sokeriruoko, kookospalmu, rauhankyyhkynen ja banaaniterttu. Kilpeä kannattelee kaksi fidžiläistä soturia, joista toisella on keihäs ja toisella nuija.

Vaakunakokonaisuuteen ei kuulu kypärää, sen sijaan siinä on hopea-punainen lakipunos ja fidžiläinen laiva kypäränkoristeena. Vaakunan alla on tunnuslause *Rerevaka na kalou ka doka na Tui*, suom. *Pelkää Jumalaa ja kunnioita kuningatarta*.

## Lähteet

Oseanian vaakunat

|  |  |
| --- | --- |
| Vaakunat | * Australia
* Fidži
* Kiribati
* Marshallinsaaret
* Mikronesia
* Nauru
* Palau
* Papua-Uusi-Guinea
* Salomonsaaret
* Samoa
* Tonga
* Tuvalu
* Uusi-Seelanti
* Vanuatu
 |
| Itsehallintoalueet | * Amerikan Samoa
* Cookinsaaret
* Guam
* Havaiji
* Niue
* Norfolkinsaari
* Pitcairn
* Pohjois-Mariaanit
* Ranskan Polynesia
* Tokelau
* Uusi-Kaledonia
* Wallis ja Futuna
 |
# Taaro

| Taaro |
| --- |
|  |
| Uhanalaisuusluokitus |
| **Elinvoimainen** |
|  |
| Tieteellinen luokittelu |
| Domeeni: | Aitotumaiset Eucarya |
| Kunta: | Kasvit Plantae |
| Alakunta: | Putkilokasvit Tracheobionta |
| Kaari: | Siemenkasvit Spermatophyta |
| Alakaari: | Koppisiemeniset Magnoliophytina |
| Luokka: | Yksisirkkaiset Liliopsida |
| Lahko: | Alismatales |
| Heimo: | Vehkakasvit Araceae |
| Suku: | Taarot *Colocasia* |
| Laji: | *esculenta* |
| Kaksiosainen nimi |
| Colocasia esculenta (L.) Schott |
| Synonyymit |
| * *Colocasia antiquorum* Schott
 |
| Katso myös |
|   Taaro Wikispeciesissä   Taaro Commonsissa |
| Infobox OKNimi-testi OKIUCN-testi OK |

Taaron tyvimukuloita
**Taaro** eli **taro** (*Colocasia esculenta*) on vehkakasvi, jota kasvatetaan kosteilla trooppisilla alueilla ruoaksi tyvimukuloidensa vuoksi. Mukulasta käytetään myös nimityksiä **eddo**, **dasheen** ja **old cocoyam**.

Taaro on kotoisin Kaakkois-Aasiasta, mutta sitä kasvatetaan nykyisin myös Afrikassa, Oseaniassa ja Karibian saarilla. Vuonna 1998 maailmassa kasvatettiin taaroa 6,6 miljoonaa tonnia, josta Afrikassa 4,4 miljoonaa tonnia, Aasiassa 1,8 miljoonaa tonnia ja Oseaniassa 280 000 tonnia. Tongan ja Samoan saarilla taaron osuus ihmisten energiansaannista on kuitenkin suurin, yli 15 prosenttia. Afrikan maista taaroa käytetään eniten Ghanassa ja Gabonissa.

Afrikassa ja Oseaniassa taaroa käytetään hiilihydraatin lähteenä, ja sitä syödään riisin tai perunan tapaan. Japanissa sitä käytetään vihanneksena ja kasvatetaan enemmänkin versojensa ja lehtiensä kuin mukuloidensa takia. Myös maavarret käytetään, ja koska ilmasto on viileämpi kuin muilla taaronviljelyalueilla, Japanissa taaron mukulat voidaan varastoida pellolla. Taaro on tunnettu Japanissa ainakin kahdentuhannen vuoden ajan, mutta sen viljely on vähentynyt sadan vuoden aikana selvästi. 1900-luvun alussa keskivertojapanilainen söi lähes 25 kiloa taaroa vuodessa, nykyisin viitisen kiloa.

Samoalla taaro oli paikallisten ruokavalion perusta (yhdessä banaanin ja leipäpuun hedelmien kanssa) vuoteen 1993 asti. Vuonna 1994 kasvitauti tuhosi taarosadon lähes kokonaan.

Taaron tyvimukuloissa on noin kaksi kolmasosaa vettä ja kolmannes hiilihydraattia, lähinnä tärkkelystä. Seitsemän prosenttia kuiva-aineesta on proteiinia, minkä johdosta taaro on proteiinipitoisempaa kuin esimerkiksi jamssi tai kassava. Lehdissä proteiinin osuus on vielä suurempi. Lehdissä on myös kalsiumia, fosforia, rautaa, C-vitamiinia ja muita vitamiineja.

## Lähteet

## Aiheesta muualla

* Taaro (*Colocasia esculenta*) *Puutarha.net*.
* ITIS: *Colocasia esculenta* (englanniksi)
* United States Department of Agriculture (USDA): *Colocasia esculenta* (englanniksi)
* Flora of China: *Colocasia esculenta* (englanniksi)
* Dr. Duke's Phytochemical and Ethnobotanical Databases: *Colocasia esculenta* (Arkistoitu – Internet Archive) (englanniksi)
* Centre for Agriculture and Biosciences International (CABI): *Colocasia esculenta* (taro) (englanniksi)
# Christopher Luxon

| Christopher Luxon |
| --- |
|  |
| Uuden-Seelannin pääministeri |
|
27. marraskuuta 2023 –
 |
| Monarkki | Charles III |
| Kenraalikuvernööri | Cindy Kiro |
| Edeltäjä | Chris Hipkins |
| Kansallispuolueen puheenjohtaja |
|
30. marraskuuta 2021 –
 |
| Edeltäjä | Judith Collins |
| Uuden-Seelannin parlamentin jäsen |
|
17. lokakuuta 2020 –
 |
| Henkilötiedot |
| **Syntynyt** | 19. heinäkuuta 1970 Christchurch |
| Kansalaisuus | uusiseelantilainen |
| Puoliso | Amanda Luxon |
| Tiedot |
| Puolue | Kansallispuolue |
|  Nimikirjoitus |
| [ Muokkaa Wikidatassa ]  |
| Infobox OK |

**Christopher Mark Luxon** (s. 19. heinäkuuta 1970 Christchurch) on uusiseelantilainen poliitikko, joka on toiminut Uuden-Seelannin pääministerinä 27. marraskuuta 2023 lähtien.

## Poliittinen ura

Luxon valittiin ensimmäisen kerran Uuden-Seelannin parlamenttiin vuonna 2020. Vuonna 2021 hänet valittiin tuolloin oppositiossa olleen Uuden-Seelannin kansallispuolueen puheenjohtajaksi. Kansallispuolue voitti hänen johdollaan vuoden 2023 vaalit, minkä jälkeen hänestä tuli maan pääministeri.

## Lähteet

NäytäUuden-Seelannin pääministerit
Henry Sewell | William Fox | Edward Stafford | Alfred Domett | Frederick Whitaker | Frederick Weld | George Waterhouse | Julius Vogel | Daniel Pollen | Harry Atkinson | George Grey | John Hall | Robert Stout | John Ballance | Richard Seddon | William Hall-Jones | Joseph Ward | Thomas Mackenzie | William Massey | Francis Bell | Gordon Coates | George Forbes | Michael Joseph Savage | Peter Fraser | Sidney Holland | Keith Holyoake | Walter Nash | Jack Marshall | Norman Kirk | Bill Rowling | Robert Muldoon | David Lange | Geoffrey Palmer | Mike Moore | Jim Bolger | Jenny Shipley | Helen Clark | John Key | Bill English | Jacinda Ardern | Chris Hipkins | Christopher Luxon
# Kingin piirikunta (Washington)

| Kingin piirikunta |
| --- |
|  |
| Hallintokeskus | Seattle |
| Valtio   Osavaltio | Yhdysvallat   Washington |
| Perustettu | 22. joulukuuta 1852 |
| Pinta-ala |  |
|  – kokonaispinta-ala | 5 975 km² |
|  – josta vettä | 495 km²  |
| Väkiluku (2017) | 2 188 649 |
|  – Tiheys | 399 as./km² |
| Aikavyöhyke | UTC−8 |
|  |
| www.kingcounty.gov |
| Infobox OK |

**Kingin piirikunta** (engl. *King County*) on Yhdysvaltojen Washingtonin osavaltiossa sijaitseva piirikunta. Sen väkiluku oli 2 188 649 vuonna 2017 ja sen pinta-ala on 5 975 neliökilometriä. Piirikunnan hallintokeskus Seattle on myös sen suurin kaupunki.

## Väestö

Piirikunnan asukkaista 60,9 prosenttia on valkoisia, 16,7 prosenttia aasialaisia ja 9,5 prosenttia latinalaisamerikkalaisia. 26,9 prosenttia puhuu myös muita kieliä kuin englantia. 96,1 prosenttia asukkaista on Yhdysvaltain kansalaisia. Piirikunnan väestön keski-ikä on 36,8 vuotta.

## Kuvia piirikunnasta

* Seattlen kaupunki.
* Piirikunnan oikeustalo.

## Lähteet

## Aiheesta muualla

* Kuvia tai muita tiedostoja aiheesta Kingin piirikunta (Washington) Wikimedia Commonsissa
# Interstate 5

| Interstate 5 |
| --- |
|  |
|  Interstate 5:n reitti punaisella. |
| Pituus | 1 381 mi (2 223 km) |
| Muodostettu | 1956 |
| Osavaltiot | Kalifornia, Oregon, Washington |
| Suunta | Etelä-pohjoinen |
| Alkupiste |  Fed. 1 lähellä San Diegoa |
| Reitti |  I-15 San Diegossa  I-8 San Diegossa  I-10 Los Angelesissa  I-80 Sacramentossa  I-84 Portlandissa  I-90 Seattlessa |
| Päätepiste |  Hwy 99 lähellä Blainea |
| Katso myös | Interstate 5 Commonsissa |
| Infobox OK |

**Interstate 5** (**l-5**) on Yhdysvaltojen Interstate-tieverkkoon kuuluva valtatie, joka kulkee maan länsirannikolla yli 2 200 kilometrin matkan. Se alkaa Meksikon rajalta, läpäisee Kalifornian, Oregonin ja Washingtonin osavaltiot ja päättyy Kanadan rajalle. Sen varrella sijaitsee useita suurkaupunkeja, kuten San Diego, Los Angeles, Sacramento, Portland ja Seattle.

Interstate 5 noudattaa pitkälti historiallista Siskiyoun reittiä, joka oli 1800-luvulla Kalifornian ja Oregonin välisen tavara- ja henkilöliikenteen pääreitti. Se oli alun perin intiaanipolku, kunnes 1820-luvulla Hudson’s Bay Companyn turkiskauppiaat alkoivat hyödyntää sitä matkatessaan Willamette Valleystä vuorten yli Sacramento Valleyyn. Reitille rakennettiin lopulta rautatie 1880-luvulla ja ensimmäinen maantie Pacific Highway (myöh. US Highway 99) vuoteen 1924 mennessä. Presidentti Dwight D. Eisenhower allekirjoitti vuonna 1956 uuden lain Interstate-tieverkon luomiseksi. Määräyksen jälkeen Interstate 5 rakennettiin nykyiseen muotoonsa vuosina 1963–1979.

## Lähteet

NäytäInterstate Highway System -päätiet
   () ()  ()          ()  ()     ()   () ()          () ()  () ()    () () ()    () ()                              ()      ()
# Pacificin piirikunta

| Pacificin piirikunta |
| --- |
|  |
| Hallintokeskus | South Bend |
| Valtio   Osavaltio | Yhdysvallat   Washington |
| Perustettu | 1851 |
| Pinta-ala |  |
|  – kokonaispinta-ala | 3 170 km² |
|  – josta vettä | 750 km²  |
| Väkiluku (2020) | 23 365 |
|  – Tiheys | 7 as./km² |
|  |
|

 |
| Infobox OK |

**Pacificin piirikunta** (engl. *Pacific County*) on Yhdysvaltojen Washingtonin osavaltiossa sijaitseva piirikunta. Sen väkiluku oli 23 365 vuonna 2020. Piirikunnan hallintokeskus on South Bendin kaupunki, ja suurin kunta on Raymond. Piirikunta on perustettu vuonna 1851.

## Väestö

Vuonna 2020 Pacificin piirikunnan 23 365 asukkaasta valkoisia oli 90,0 %, alkuperäisasukkaita 2,8 %, aasialaisia 2,1 % ja mustia 1,1 %. Vuonna 2019 10,2 % asukkaista puhui kotonaan jotain muuta kieltä kuin englantia ja 6,8 % asukkaista oli syntynyt ulkomailla.

## Lähteet

## Aiheesta muualla

* Kuvia tai muita tiedostoja aiheesta Pacificin piirikunta Wikimedia Commonsissa
# Coit Tower

Coit Tower. Etualalla Kristoffer Kolumbuksen patsas (Vittorio di Colbertaldo, 1957).
**Coit Tower** (myös **Lillian Coit Memorial Tower**) on 64 metriä korkea näkötorni, joka valmistui vuonna 1933. San Franciscon Telegraph Hill -kukkulalla Yhdysvaltain Kaliforniassa sijaitseva torni valittiin San Francisco Designated Landmarks (San Franciscon maamerkit) -rekisteriin vuonna 1984 ja National Register of Historic Places -rekisteriin vuonna 2008.

Art deco -tyyliin rakennetun tornin suunnitteli amerikkalainen arkkitehti Arthur Brown, Jr. avustajanaan Henry Howard. Torni on betonirakenteinen.

## Lähteet

## Aiheesta muualla

* Kuvia tai muita tiedostoja aiheesta Coit Tower Wikimedia Commonsissa

* Coit Tower Emporiksessa.
# San Joaquinin piirikunta

| San Joaquinin piirikunta |
| --- |
|  Vaakuna |
|  |
| Hallintokeskus | Stockton |
| Valtio   Osavaltio | Yhdysvallat   Kalifornia |
| Perustettu | 18. helmikuuta 1850 |
| Pinta-ala |  |
|  – kokonaispinta-ala | 3 690 km² |
|  – josta vettä | 90 km²  |
| Väkiluku (2019) | 762 148 |
|  – Tiheys | 190 as./km² |
|  |
| www.sjgov.org |
| Infobox OK |

**San Joaquinin piirikunta** (engl. *San Joaquin County*, [ˌsæn hwɑː'kiːn]) on Yhdysvaltojen Kalifornian osavaltiossa sijaitseva piirikunta. Sen väkiluku oli 762 148 vuonna 2019. Piirikunnan hallintokeskus ja suurin kaupunki on Stockton. Piirikunta sijaitsee Central Valleyn laaksossa.

## Lähteet

## Aiheesta muualla

* Kuvia tai muita tiedostoja aiheesta San Joaquinin piirikunta Wikimedia Commonsissa
# Alturas

| Alturas |
| --- |
|  Modocin piirikunnan oikeustalo. |
|  vaakuna |
|  |
| Valtio | Yhdysvallat |
| Osavaltio | Kalifornia |
| Piirikunta | Modoc |
| Pinta-ala |  |
|  – Kokonaispinta-ala | 7,39 km² |
|  – Josta vettä | 0,05 km²  |
| Väkiluku (2020) | 2 715 |
|  – Väestötiheys | 370 as./km² |
| Motto: | "Where the West Still Lives..." |
|  |
|

 |
| Infobox OKVirheellinen NIMI-arvo |

**Alturas** on kaupunki Kalifornian osavaltiossa Yhdysvalloissa. Sen väkiluku oli vuoden 2020 väestönlaskennassa 2 715. Kaupunki toimii Modocin piirikunnan hallintokeskuksena, ja se on myös piirikunnan ainoa kunta.

## Väestö

Vuonna 2020 Alturasin 2 715 asukkaasta valkoisia oli 78,0 %, alkuperäisasukkaita 4,1 %, aasialaisia 1,3 %, mustia 1,1 % ja Tyynenmeren alkuperäisasukkaita 0,3 %. Asukkaista 6,0 % kuului johonkin muuhun rotuun ja 9,3 % kuului kahteen tai useampaan rotuun. 14,3 % asukkaista puhuu kotonaan jotain muuta kieltä kuin englantia ja 6,5 % asukkaista on syntynyt ulkomailla.

## Kuvia kaupungista

* Auringonlasku Alturasissa.
* Alturasin keskustaa vuonna 1975.

## Lähteet

## Aiheesta muualla

* Kuvia tai muita tiedostoja aiheesta Alturas Wikimedia Commonsissa
# Gravitaatiokenttä

**Gravitaatiokenttä** on fysikaalinen kenttä, jonka avulla voidaan kuvata kappaleiden toisiinsa kohdistama gravitaatiovoimia.

Gravitaatiokentän värähtelyt eli gravitaatioaallot muuttavat mitattavissa olevia matkoja.

## Katso myös

* Kolmen kappaleen ongelma
* Lagrangen piste

## Lähteet